ปัจจัยความเสี่ยง OHTLTD

 การฟื้นตัวของเศรษฐกิจโลกเริ่มสังเกตุเห็นได้ในปี 2547 ผนวกกับความสงบในประเทศไทยในช่วงปีที่ผ่านมา จนกระทั่งเกิดเหตุการณ์มหันตภัยคลื่นสึนามิในปลายเดือนธันวาคม ภาคสาธารณสุขทั่วเอเชียตะวันออกเฉียงใต้ประสบภาวะความเสี่ยงที่มีผลประทบอย่างใหญ่หลวงต่อธุรกิจโรงแรม โรคระบาด อาทิ ไข้หวัดนก มีผลประทบในทันทีกับการวางแผนการเดินทางท่องเที่ยว และส่งผลด้านลบต่อธุรกิจโดยรวม ด้วยผลกระทบเหล่านี้ ทางบริษัทก็ยังคงมุ่งเน้นในการบำรุงรักษาโรงแรมให้รัดกุมยิ่งขึ้น โดยเฉพาะอย่างยิ่ง ด้านอัคคีภัย ชีวิต และความปลอดภัย โดยให้ความสำคัญสูงสุดในเรื่องเหล่านี้ควบคู่ไปกับการให้บริการด้วยมาตรฐานสูงสุดแก่ลูกค้า

นโยบายการบริหารความเสี่ยงทางการเงิน

บริษัทฯและบริษัทย่อยมีความเสี่ยงจากความผันผวนของอัตราดอกเบี้ย
และของอัตราแลกเปลี่ยนเงินตราต่างประเทศในตลาด และจากที่คู่สัญญาไม่ปฏิบัติตามสัญญา
บริษัทฯและบริษัทย่อยใช้ตราสารอนุพันธ์ทางการเงินซึ่งบริษัทฯและบริษัทย่อย
พิจารณาเห็นว่าเหมาะสมในการบริหารความเสี่ยงดังกล่าว
บริษัทฯและบริษัทย่อยไม่มีนโยบายประกอบธุรกรรมตราสารอนุพันธ์ทางการเงินเพื่อการเก็งกำไรหรือเพื่อการค้า

ความเสี่ยงจากอัตราดอกเบี้ย

ความเสี่ยงจากอัตราดอกเบี้ยนี้เกิดขึ้นจาก ความผันผวนของอัตราดอกเบี้ยในตลาดใน อนาคต
ซึ่งจะส่งผลกระทบต่อผลการดำเนินงานและกระแสเงินสดของกลุ่มบริษัท
กลุ่มบริษัทมีความเสี่ยงจากอัตราดอกเบี้ย เนื่องจากมีเงินฝากกับธนาคาร
และเงินกู้ยืมทั้งระยะสั้นและระยะยาว อย่างไรก็ตาม
เนื่องจากสินทรัพย์และหนี้สินทางการเงินดังกล่าวส่วนใหญ่ครบกำหนดภายในระยะเวลาสั้น
ดังนั้นกลุ่มบริษัทจึงมิได้ใช้ตราสารอนุพันธ์ทางการเงินเพื่อป้องกันความเสี่ยงดังกล่าว

ความเสี่ยงจากอัตราแลกเปลี่ยน

กลุ่มบริษัท
มีความเสี่ยงจากอัตราแลกเปลี่ยนเงินตราต่างประเทศเนื่องจากกลุ่มบริษัทมีลูกหนี้และเจ้าหนี้บางส่วนเป็นสกุลเงินต่างประเทศ
และบริษัทย่อยแห่งหนึ่งมีความเสี่ยงจากการที่มีเงินลงทุนในบริษัทร่วมในต่างประเทศ
ซึ่งบริษัทย่อยมิได้ทำสัญญาซื้อขายเงินตราต่างประเทศล่วงหน้าเพื่อป้องกันความเสี่ยงไว้
อย่างไรก็ตามกลุ่มบริษัทเชื่อว่าในสถานการณ์ปัจจุบัน
ความเสี่ยงด้านอัตราแลกเปลี่ยนจะไม่มีผลกระทบที่เป็นสาระสำคัญต่อผลการดำเนินงานของกลุ่มบริษัท
จึงไม่ได้ใช้ตราสารอนุพันธ์ทางการเงินเพื่อป้องกันความเสี่ยงดังกล่าว

ณ วันที่ 31 ธันวาคม 2547 กลุ่มบริษัทมีสินทรัพย์และหนี้สินที่เป็นเงินตราต่างประเทศ
ซึ่งไม่ได้มีการทำสัญญาป้องกันความเสี่ยงด้านอัตราแลกเปลี่ยนดังนี้
หนี้สินส่วนใหญ่ถึงกำหนดชำระภายใน 1 ปี

(หน่วย : ล้านบาท)

  ------------------ ------------- ----------- -------------------- ----------- --------------------
                     งบการเงินรวม               งบการเงินเฉพาะบริษัทฯ               อัตราแลกเปลี่ยนถัวเฉลี่ย ณ
                                                                                วันที่ 31 ธันวาคม 2547

  สกุลเงิน             สินทรัพย์        หนี้สิน        สินทรัพย์               หนี้สิน        

  ดอลลาร์สหรัฐอเมริกา   0.39          0.94        0.39                 0.94        39.1086

  ยูโร                0.11          -           0.11                 -           53.2076
  ------------------ ------------- ----------- -------------------- ----------- --------------------

ความเสี่ยงจากการลงทุนโครงการโรงแรมในสหภาพแห่งเมียนมาร์

บริษัท บากาน โฮเต็ล โฮลดิ้ง (ประเทศไทย) จำกัด
ซึ่งเป็นบริษัทย่อยได้ลงทุนในโครงการโรงแรมในสหภาพแห่งเมียนมาร์โดยเป็นการลงทุนผ่านบริษัท
Bagan Hotel Holding Company (BVI) Limited เมื่อวันที่ 13 สิงหาคม 2546
โครงการโรงแรมดังกล่าวได้ถูกยกเลิกจากกระทรวงการโรงแรมและท่องเที่ยวของสหภาพแห่งเมียนมาร์
และสำรองสำหรับการลงทุนได้ถูกบันทึกแล้วทั้งจำนวนในปี 2544